text: Mild vinter sparer kommunerne penge
  17 februar 2014 kl. 19.47
  Vinteren har, bortset fra en enkelt uge, været ganske mild. Og den varme vinter varmer også i pengekassen i Vejle Kommune.
  Normalt har Vejle Kommune et budget på 14,5 millioner kroner til blandt andet saltning og snerydning. Indtil videre har det kun kostet lige under 5 millioner kroner, det skriver Vejle Amts Folkeblad.
  Normalt bruger kommunen cirka en tredjedel af budgettet fra oktober til december og to tredjedel fra januar til april. Så hvis det milde vejr fortsætter, kommer kommunen til at spare en del penge.
  